# DIRECŢIA GENERALĂ SECRETARIAT UNIVERSITATE

**HOTĂRÂREA NR. 13**

**A CONSILIULUI DE ADMINISTRAŢIE DIN DATA DE 06.06.2023**

În temeiul Legii Nr. 1/2011 – Legea Educaţiei Naţionale şi a Cartei Universitare, Consiliul de Administraţie al U.M.F. „Carol Davila” din Bucureşti întrunit în data de 06.06.2023, hotărăşte:

**Art. 1.** Se aprobă solicitarea de întrerupere a studiilor pentru 1 an (an universitar 2022-2023) pentru o studentă an II, Facultatea de Medicină (Anexa 1).

**Art. 2.** Se aprobă solicitarea de prelungire medicală a anului V (2022-2023), cu drept de înscriere în anul V (2023-2024) unei studente an V, Facultatea de Medicină (Anexa 2).

**Art. 3.** Se aprobă solicitarea de retragere de la studii a unui student an II (buget) Facultatea de Medicină (Anexa 3).

**Art. 4.** Se aprobă solicitarea de schimbare a numelui în evidențele facultății, conform Deciziei Judecătorești, pentru o studentă an IV, Facultatea de Medicină (Anexa 4)

**Art. 5.** Se aprobă solicitarea de retragere de la studii pentru o studentă an I, FMAM - Asistență Medicală (buget) (Anexa 5)

**Art. 6.** Se aprobă cifra de școlarizare pentru anul universitar 2023-2024 – studii universitare de licență și master (Anexa 6)

[**Art. 7.** Se aprobă *Metodologia de Organizare și Desfășurare a Programului de Dezvoltare a Competențelor Antreprenoriale „Student Antreprenor”* aplicabil în cadrul proiectului CNFIS-FDI-2023-F-0601 (Anexa 7)](https://sas.umfcd.ro/wp-content/uploads/2023/06/Metodologie-Student-Antreprenor.pdf)

**Art. 8.** Se aprobă *Regulamentul Intern privind Activitatea de Tutorat la nivelul Universității de Medicină și Farmacie „Carol Davila” din București* pentru anul universitar 2023-2024 (Anexa 8)

**Art. 9.** Se aprobă solicitarea de evaluare externă de către ARACIS pentru autorizarea provizorie a programului de studii universitare de licenţă *Asistenţă Medicală Generală – Ploiești* (Anexa 9)

**Art. 10.** Se aprobă solicitarea de evaluare externă de către ARACIS pentru acreditare domeniu nou de masterat – domeniul ”Farmacie”, cu programul de masterat ”*Monitorizarea și analiza studiilor clinice*” (Anexa 10)

**Art. 11.** Se aprobă solicitările de deplasare la Consiliul Național al Rectorilor (Suceava – 2023) pentru doi Prorectori U.M.F.C.D.

**Art. 12.** Se aprobăsolicitările de deplasare la manifestările științifice desfășurate în țară și în străinătate din fondurile U.M.F. ''Carol Davila'' pentru 4 cadre didactice de la Facultatea de Medicină.

**Art. 13.** Se aprobăsolicitările de deplasare la manifestările științifice desfășurate în străinătate din fonduri de cercetare pentru 3 cadre didactice de la Facultatea de Medicină.

**Art. 14.** Se aprobă solicitarea de deplasare la o manifestare științifică în străinătate din fonduri de cercetare a unui membru în proiect de cercetare.

**Art. 15.** Se aprobăsolicitarea de deplasare la manifestările științifice în străinătate din fonduri de cercetare pentru 4 persoane din personalul administrativ.

**Art. 16.** Se aprobă solicitarea de deplasare la o manifestare științifică în străinătate din fonduri de cercetare a unui student doctorand.

**Art. 17.** Se aprobă emiterea a 53 decizii de deplasare la manifestările științifice desfășurate în țară și în străinătate din fondurile personale ale cadrelor didactice (52 de la Facultatea de Medicină, 1 de la Facultatea de Stomatologie).

**Art. 18.** Se aprobă solicitarea unei studente anul V de la Facultatea de Stomatologie, de a putea susține examenele din cadrul sesiunii de examene din semestrul al II-lea, din motive medicale, sub formă de sesiune specială în toamnă, fără a fi considerate restanțe (Anexa 11)

**Art. 19.** Se aprobă evacuarea unui student din căminele UMFCD începând cu 16.06.2023, fără a mai beneficia pe viitor de cazare în aceste cămine (Anexa 12)

**Art. 20.** Se aprobă reluarea studiilor începând cu data de 02.05.2023 pentru un medic rezident din Liban (Anexa 13)

**Art. 21.** Se aprobă continuarea colaborării UMFCD cu rețeaua și platforma pan-Europeană Crowdhelix (CHX) (Anexa 14)

[**Art. 22.** Se aprobă repartizarea pe domenii de doctorat a locurilor alocate pentru sesiunea de admitere iulie 2023](https://umfcd.ro/wp-content/uploads/2023/SCOALA_DOCTORALA/ADMITERE_DOCTORAT_2023_2024/Repartizare%20Locuri%20Admitere.pdf)**.**

**Art. 23.** Se aprobă solicitarea de retragere definitivă de la studiile universitare de doctorat a unei studente doctorand înmatriculată 2021, taxă, având conducător științific - Prof. Univ. Dr. Manea Mirela.

**Art. 24.** Se aprobă solicitarea cererii de grație unei studente doctorand, buget cu bursă, înmatriculată 2015, având conducător Prof. Univ.Dr. Pleșca Doina Anca.

**Art. 25.** Se aprobă solicitarea de acordare a statului de „Clinic” secției Chirurgie Generală II la Spitalul de Urgență Militar Central „Dr. Carol Davila”.(Anexa 15)

**Art. 26.** Se aprobă solicitarea Doamnei Asist. Univ. Dr. Nartea Roxana de suspendare a calității de membru supleant din cadrul Consiliului de Administrație a Spitalului de Recuperare, Medicină Fizică și Balneologie Eforie Nord, și înlocuirea în această funcție cu Domnul Asist. Univ. Dr. Călin Dan-Cosmin (Disciplina Cardiologie - Institutul de Urgență pentru Boli Cardiovasculară ”Prof. Dr. C. C. Iliescu”) (Anexa 16).

**Art. 27.** Se aprobă notificarea Senatului Universității cu privire la retragerea statului de Clinic pentru secțiile Clinice Obstretică Ginecologie I și II și Secției clinice ATI din cadrul Institutului Național pentru Sănătatea Mamei și Copilului „Alessandrescu-Rusescu” din lipsa unui cadru didactic titular încadrat prin integrare clinică în cadrul acestor secții (Anexa 17).

**Art. 28.** Se aprobă Nota Direcției RUNOS referitoare la ajustarea sumelor de creștere salarială pentru personalul didactic auxiliar de execuție, în limita procentului maxim de 30%, începând cu plata salariilor pentru luna mai 2023 (Anexa 18).

**Art. 29.** Se aprobă solicitările de continuare a activității didactice ca titulari, în anul universitar 2023-2024, pentru cadre didactice UMFCD (Anexa 19).

**Art. 30.** Se aprobă solicitarea referitoare la posibilitatea inițierii procedurii simplificate având ca obiect achiziționarea de “Defibrilatoare externe automate – 42 buc” pentru toate locațiile Universității de Medicină și Farmacie ”Carol Davila” (Anexa 20).

**Art. 31.** Se aprobă încheierea unui Acord de Parteneriat între Centrul pentru Tineret al Municipiului București (UTMB) și Universitatea de Medicină și Farmacie ”Carol Davila” (Anexa 21).

**Art. 32.** Se aprobăsolicitarea Domnului Prof. univ. dr. Florin Filipoiu, Șef disciplină Anatomie – Facultatea de Medicină, de acordare de premii în cărți de specialitate și patru diplome pentru concursul de „Anatomie” desfășurat de Catedra de Anatomie (Anexa 22).

**Art. 33.** Se aprobă solicitarea companiei Oblique Media Film referitore la folosirea clădirii Facultății de Medicină situată în Bulevardul Eroii Sanitari Nr. 8, Sector 5, pentru realizarea proiectului cinematografic „Cravata galbenă – SERGIU CELIBIDACHE”, pentru două zile în luna Iulie în exterior și o zi în luna August pentru interior, respectiv Amfiteatrul Emil Palade (Anexa 23).

**Art. 34.** Se aprobă acordarea suportului financiar din partea UMF ”Carol Davila” pentru achitarea taxei în valoare de 700 lire sterline, în vederea publicării unei lucrări în cartea “Trends in Terahertz Technology”, pentru un student în anul I la Facultatea de Medicină (Anexa 24).

**RE C T O R,**

Prof. Univ. Dr. Viorel Jinga

**Secretar Șef Universitate,**

 Daniela Grecu **Avizat Serviciul Juridic și Contencios,**

 Consilier Juridic Raluca-Andreea Stănescu